Szociális alapú ösztöndíjként a hallgató rendszeres szociális ösztöndíjra, rendkívüli szociális ösztöndíjra, illetve alaptámogatásra lehet jogosult a felsőoktatásban részt vevő hallgatók juttatásairól és az általuk fizetendő egyes térítésekről szóló többször módosított 51/2007. (III. 26.) Korm. rendelet előírásainak figyelembe vétele mellett. Szociális juttatásra jogosult a teljes idejű felsőoktatási szakképzésben, alap- és mesterképzésben, illetve osztatlan képzésben, valamint doktori képzésben részt vevő hallgató, aki a képzésben államilag támogatott képzési formában, vagy magyar állami (rész)ösztöndíjasként veszt részt, vagy tanulmányait államilag támogatott képzési formában kezdte meg és az adott szakon, szakképzésben megkezdett féléveinek száma alapján jogosult lenne államilag támogatott képzésben való részvételre.

A szociális alapú ösztöndíjra való jogosultság meghatározására a hallgató szociális helyzetének vizsgálatával és értékelésével kerülhet sor.

Az ösztöndíj a szociálisan hátrányos helyzetben lévő jelen utasításban fentebb részletezettek szerint juttatásra jogosult hallgató anyagi körülményeinek javítását, kedvezőbb tanulmányi feltételeiknek megteremtését szolgálja.

Az **ösztöndíj pályázat útján ítélhető meg.** Pályázatot benyújtani egyadott tanév őszi és tavaszi félévére külön-külön a Miskolci Egyetem honlapján, valamint a Miskolci Egyetem Hallgatói Önkormányzata honlapján közzétett pályázati útmutatóban és pályázati tájékoztatóban meghatározottak szerint lehet.

A pályázható támogatás rendszeres szociális ösztöndíj esetében egy félévre (5 hónapra), rendkívüli szociális ösztöndíjnál és alaptámogatásnál egyszeri jelleggel nyerhető el.

A hallgató szociális helyzetének megítélésénél figyelembe kell venni az alábbi szempontokat:

1. A hallgató lakcíme szerinti ingatlanban életvitelszerűen együtt lakó, ott bejelentett, vagy tartózkodási hellyel rendelkezők számát és jövedelmi helyzetét.
2. A képzési hely és a lakóhely közötti távolságot, az utazás időtartamát és költségét.
3. A hallgatóval közös háztartásban élő eltartottak számát, különös tekintettel a vele együtt eltartott gyermekek számára.
4. A hallgató fogyatékossága vagy egészségi állapota miatti rászorultságot, hátrányos vagy halmozottan hátrányos helyzetét, illetve azt a tényt, hogy a hallgató családfenntartó, nagycsaládos, árva, félárva, továbbá ha gyámsága nagykorúsága miatt szűnt meg.
5. A hallgató vagy vele közös háztartásban élő közeli hozzátartozója egészségi állapota miatt rendszeres felmerülő kiadásokat, az ápolásra szoruló hozzátartozó gondozásával járó költségeket.
6. Azon hallgatók esetében, akik nem a társadalombiztosítás ellátásaira jogosultakról szóló törvény szerinti közös háztartásban élnek annak költségeit.

A pályázónak minden olyan körülményt igazolnia kell, amely a szociális rászorultságát alátámasztja. Az igazolások benyújtása önkéntes, de aki egy adott körülményt nem igazol, annak a körülménynek a figyelembevételére nem kerülhet sor. A pályázathoz csatolandó dokumentumokra vonatkozó részletes tájékoztatást a pályázati felhívással egy időben közzé kell tenni.

**A szociális helyzet megítéléséhez szükséges hallgatói adatok a vonatkozó adatvédelmi jogszabályok és intézményi előírások betartása mellett kezelhetőek.**

1. **JÖVEDELMI HELYZET PONTSZÁMÍTÁSI RENDSZERE**

|  |
| --- |
| **1 főre jutó összeg** |
| **-tól (Ft)** | **-ig (Ft)** | **Pontszám** |
| 0 | 50 000 | 52 |
| 50 001 | 53 000 | 50 |
| 53 001 | 56 000 | 48 |
| 56 001 | 59 000 | 46 |
| 59 001 | 62 000 | 44 |
| 62 001 | 65 000 | 42 |
| 65 001 | 68 000 | 40 |
| 68 001 | 71 000 | 38 |
| 71 001 | 74 000 | 36 |
| 74 001 | 77 000 | 34 |
| 80 001 | 83 000 | 32 |
| 83 001 | 86 000 | 30 |
| 86 001 | 89 000 | 28 |
| 89 001 | 92 000 | 26 |
| 92 001 | 95 000 | 24 |
| 95 001 | 98 000 | 22 |
| 98 001 | 101 000 | 20 |
| 101 001 | 104 000 | 18 |
| 104 001 | 107 000 | 16 |
| 107 001 | 110 000 | 14 |
| 110 001 | 113 000 | 12 |
| 113 001 | 116 000 | 10 |
| 116 001 | 119 000 | 8 |
| 119 001 | 122 000 | 7 |
| 122 001 | 125 000 | 6 |
| 125 001 | 128 000 | 5 |
| 128 501 | 131 000 | 4 |
| 131 001 | 134 000 | 3 |
| 134 001 | 137 000 |  2 |
| 137 001 | 140 000 | 1 |
| 140 001 | - | 0 |

Az egy főre jutó havi jövedelem megállapításához a hallgató lakcíme szerinti ingatlanban életvitelszerűen együtt lakó, ott bejelentett, vagy tartózkodási hellyel rendelkezők számát és jövedelmét kell figyelembe venni. Amennyiben a háztartásban bizonyíthatóan jövedelemváltozás következik be, úgy az igazolt jövedelemváltozást is figyelembe kell venni.

Az egy főre jutó havi jövedelem számításánál nem kell figyelembe venni a családi pótlék, a gyermekvédelmi támogatás, az árvaellátás, a Bursa Hungarica ösztöndíj és az oktatási intézményektől kapott támogatások. Az öneltartó (önfenntartó) hallgató jövedelmének meghatározása során minden jövedelmet figyelembe kell venni.

1. **KÉPZÉSI HELY ÉS LAKÓHELY KÖZÖTTI TÁVOLSÁG, VALAMINT AZ UTAZÁSI IDŐTARTAM ÉS KÖLTSÉG PONTSZÁMÍTÁSI RENDSZERE**

2.1. A képzési hely és lakóhely közötti távolság (utazási időtartam és költség) alapján a hallgató az alábbi pontokat kaphatja:

|  |  |
| --- | --- |
| **km** | **Pontszám** |
| 0 – 5 km | 0 |
| 6 km – 10 km | 1 |
| 11 km – 15 km | 2 |
| 16 km – 20 km | 3 |
| 21 km – 25 km | 4 |
| 26 km – 30 km | 5 |
| 31 km – 35 km | 6 |
| 36 km – 40 km | 7 |
| 41 km – 45 km | 8 |
| 46 km – 50 km  | 9 |
| 51 km – 55 km | 10 |
| 56 km – 60 km | 11 |
| 61 km – 65 km  | 12 |
| 66 km – 70 km | 13 |
| 71 km -  | 14 |

2.2. A hallgató tartózkodási helye alapján az alábbi pontokra jogosult:

* Kollégiumi elhelyezés esetén: 4 pont
* Albérletben történő tartózkodás esetén: 8 pont

A pontmeghatározás során vagy a 2.1. pont szerint meghatározott pontszámot, vagy a 2.2. pont szerint meghatározott pontszámot kell figyelembe venni.

1. **HALLGATÓVAL KÖZÖS HÁZTARTÁSBAN ÉLŐKKEL ÉS ELTARTOTTAKKAL KAPCSOLATOS KÖRÜLMÉNYEK PONTRENDSZERE**
* Eltartott (óvodásnál fiatalabb, óvodás, köznevelésben tanulmányokat folytató, valamint nappali munkarendben OKJ képzésben részt vevő eltartott): 5 pont
* Felsőoktatásban tanulmányokat nappali munkarendben folytató, aktív hallgatói jogviszonnyal rendelkező eltartott: 5 pont
1. **PONTRENDSZER A HALLGATÓ FOGYATÉKOSSÁGA VAGY EGÉSZSÉGI ÁLLAPOTA MIATTI RÁSZORULTSÁG, HÁTRÁNYOS VAGY HALMOZOTTAN HÁTRÁNYOS HELYZETE, ILLETVE ANNAK A TÉNYNEK AZ OKÁN, HOGY A HALLGATÓ CSALÁDFENNTARTÓ, NAGYCSALÁDOS, ÁRVA, FÉLÁRVA, TOVÁBBÁ GYÁMSÁGA NAGYKORÚSÁGA MIATT MEGSZÜNT**
* A hallgató félárva: 10 pont
* A hallgató hátrányos helyzetű: 10 pont
* A hallgató gyámsága nagykorúsága miatt megszűnt: 10 pont
* A hallgató árva: 15 pont
* A hallgató halmozottan hátrányos helyzetű: 15 pont
* A hallgató családfenntartó 15 pont
* A hallgató fogyatékossággal élő vagy egészségi állapota miatt rászorult 15 pont

A nagycsaládos körülmények figyelembevétele az eltartottak számánál kerül pontozásra, miután a nagycsaládos minimum kritérium három eltartottja után 15 pont jár és minden további eltartott után +5 pont.

1. **HALLGATÓ VAGY VELE KÖZÖS HÁZTARTÁSBAN ÉLŐ KÖZELI HOZZÁTARTOZÓJA EGÉSZSÉGI ÁLLAPOTA MIATT RENDSZERESEN FELMERÜLŐ KIADÁSOKAT, AZ ÁPOLÁSRA SZORULÓ HOZZÁTARTOZÓ GONDOZÁSÁVAL KAPCSOLATOS KÖLTSÉGEK FIGYELEMBEVÉTELE**

A pályázott hallgatónál az egy főre jutó havi jövedelem meghatározásánál figyelembe kell venni a hallgató vagy vele közös háztartásban élő közeli hozzátartozója egészségi állapotához kapcsolódó és rendszeresen felmerülő egészségügyi kiadásokat, valamint a fogyatékossággal élők állapota miatt jelentkező, továbbá az ápolásra szoruló hozzátartozó gondozásával járó költségeket, melyek különösen a különleges eszközök beszerzésére és fenntartására, speciális utazási szükségletekre, személyi segítőre, jelnyelvi tolmács igénybevételére, valamint gyógyszerekre fordítandó kiadások.

1. **NEM A TÁRSADALOMBIZTOSÍTÁS ELLÁTÁSAIRA JOGOSULTAKRÓL SZÓLÓ TÖRVÉNY SZERINTI KÖZÖS HÁZTARTÁSBAN ÉLŐ HALLGATÓKKAL KAPCSOLATOS PONTRENDSZER**

Az öneltartó (önfenntartó) hallgató egy főre jutó havi jövedelmének meghatározásánál figyelembe kell venni a háztartás fenntartásával kapcsolatosan felmerülő költségeket.

**A szociális helyzet alapján rendszeres szociális ösztöndíjra, valamint alaptámogatásra jogosult hallgatók az elért pontszám és a támogatásra rendelkezésre álló keret alapján kerülnek meghatározásra.**

**Tájékoztatjuk a sikeres pályázókat, hogy az oktatási nyilvántartásról szóló 2018. évi LXXXIX. törvény 3. mellékletének IV. Hallgatói személyi törzs fejezetének a 20. pontja alapján, miszerint hallgatói vagy lakhatási támogatás nyújtása esetén, ha az csecsemőgondozási díjban, gyermekgondozást segítő ellátásban, gyermeknevelési támogatásban, gyermekgondozási díjban, rendszeres gyermekvédelmi támogatásban részerülés okán, vagy hátrányos helyzetére tekintettel jár, e díjak, támogatások adata tárolható a tanulmányi rendszerben és ezen keresztül a felsőoktatási intézményi rendszerben, a hátrányos helyzet kategóriára vonatkozó információt a tanulmányi rendszerbe, adott félévi hatállyal, rögzítjük.**